Document ID: 31999R1508

KOMISSION ASETUS (EY) N:o 1508/1999,
annettu 9 päivänä heinäkuuta 1999,
asetuksen (EY) N:o 1123/98 muuttamisesta ja Saksan interventioelimen hallussaan pitämän ennen satovuotta 1997 korjatuista sadoista saadun rukiin vientiä koskevan pysyvän tarjouskilpailun kohteena olevan määrän nostamisesta 567036 tonniin
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna komission asetuksella (EY) N:o 1253/1999(2), ja erityisesti sen 5 artiklan,
sekä katsoo, että
1) komission asetuksessa (ETY) N:o 2131/93(3), sellaisena kuin se on viimeksi muutettuna asetuksella (EY) N:o 39/1999(4), vahvistetaan interventioelinten hallussa olevien viljojen myyntiin saattamisen menettelyt ja edellytykset,
2) komission asetuksella (EY) N:o 1123/98(5), sellaisena kuin se on viimeksi muutettuna komission asetuksella (EY) N:o 1144/1999(6), avataan pysyvä tarjouskilpailu Saksan interventioelimen hallussaan pitämän 500000 tonnin ennen satovuotta 1997 korjatuista sadoista saadun rukiin viemiseksi; Saksa on ilmoittanut komissiolle interventioelimensä aikomuksesta lisätä 67036 tonnilla vientiä varten tarjouskilpailutettavaa määrää; Saksan interventioelimen hallussaan pitämän ennen satuovuotta 1997 korjatuista sadoista saadun rukiin vientiä koskevan pysyvän tarjouskilpailun kohteena oleva kokonaismäärä olisi nostettava 567036 tonniin,
3) tarjouskilpailutettavien määrien kasvun perusteella vaikuttaa tarpeelliselta muuttaa alueiden ja varastoitujen määrien luetteloa; olisi muutettava erityisesti asetuksen (EY) N:o 1123/98 liitettä I, ja
4) tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1123/98 seuraavasti:
1) Korvataan 2 artikla seuraavasti: " 2 artikla
1. Tarjouskilpailu koskee enintään 567036 tonnia ennen satovuotta 1997 korjatuista sadoista saatua ruista, joka viedään kaikkiin kolmansiin maihin.
2. Alueet, joissa 567036 tonnia ennen satovuotta 1997 korjatuista sadoista saatua ruista on varastoituna, mainitaan liitteessä I."
2) Korvataan liite I tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 1999.

Labels: 3
18
17